**ИНФОРМАЦИЯ**

**ЗА ПОСТЪПИЛИ ЗАЯВЛЕНИЯ ЗА ДОСТЪП**

**ДО ОБЩЕСТВЕНА ИНФОРМАЦИЯ**

**В РДГ СТАРА ЗАГОРА ЗА 2020 г.**

Настоящият отчет е изготвен съгласно разпоредбата на чл.15, ал.2 от ЗОДОИ /Закон за достъп до обществена информация/ за постъпили заявления за достъп до обществена информация в РДГ Стара Загора с ЕИК 000818620.

Всички постъпили заявления за достъп до обществена информация, респ. решения за предоставяне на достъп или отказ се регистрират в деловодната информационна система за документооборота в РДГ Стара Загора. За 2020 г. има постъпили 6 /шест/ заявления, от които 1 /едно/ от физически лица, 5 /пет/ от юридически лица.

Според формата на постъпилите заявления в писмен вид не са постъпили заявления, а в електронен вид са постъпили 6 /шест/ броя. Исканият достъп до обществена информация е свързан със следните теми: 2/два/ броя са подадени за отчетност на институцията и 4/четири/ заявления за контролна дейност на администрацията.

В качеството си на задължен субект по см. на чл.3, ал.1 от ЗДОИ и в отговор на подадените заявления при спазване на законоустановения срок, РДГ Стара Загора е постановила решения за предоставяне на информация относно дейността на дирекцията. Решенията за достъп до обществена информация не са обжалвани. Следва да се посочи, че в периода 01.01-31.12.2020 г. няма постановен отказ на заявител до обществена информация.